CELEX: 32020D2136
Language: et
Date: 2020-12-14 00:00:00
Title: Nõukogu otsus (EL) 2020/2136, 14. detsember 2020, millega võetakse vastu nõukogu seisukoht Euroopa Liidu 2021. aasta teise üldeelarve projekti kohta

18.12.2020   
               
               
                  ET
               
               
                  Euroopa Liidu Teataja
               
               
                  L 430/14
               
            
         NÕUKOGU OTSUS (EL) 2020/2136,
         14. detsember 2020,
         millega võetakse vastu nõukogu seisukoht Euroopa Liidu 2021. aasta teise üldeelarve projekti kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 314 lõiget 3, koostoimes Euroopa Aatomienergiaühenduse asutamislepinguga, eriti selle artikliga 106a,
         ning arvestades järgmist:
         
                     (1)
                  
                  
                     Komisjon esitas 10. detsembril 2020 ettepaneku, mis sisaldab Euroopa Liidu 2021. aasta teist üldeelarve projekti (1).
                  
               
                     (2)
                  
                  
                     Nõukogu vaatas komisjoni ettepaneku läbi, eesmärgiga määrata kindlaks seisukoht, mis on tulude osas vastavuses nõukogu 26. mai 2014. aasta otsusega 2014/335/EL, Euratom Euroopa Liidu omavahendite süsteemi kohta (2) ning kulude osas vastavuses mitmeaastase finantsraamistiku 2021–2027 suhtes 10. novembril 2020 saavutatud põhimõttelise kokkuleppe sisuga.
                  
               
                     (3)
                  
                  
                     Võttes arvesse vajadust võtta vastu nõukogu seisukoht Euroopa Liidu 2021. aasta teise üldeelarve projekti kohta niipea kui võimalik, et eelarve saaks lõplikult vastu võtta enne 2021. eelarveaasta algust, tagades nii liidu tegevuse järjepidevuse, on põhjendatud protokolli nr 1 artiklis 4 riikide parlamentide teavitamiseks ette nähtud kaheksanädalase ajavahemiku lühendamine vastavalt nõukogu kodukorra artikli 3 lõikele 3,
                  
               ON VASTU VÕTNUD KÄESOLEVA OTSUSE:
         
            Ainus artikkel
            Nõukogu võttis 14. detsembril 2020 vastu nõukogu seisukoha Euroopa Liidu 2021. aasta teise üldeelarve projekti kohta.
            Nõukogu seisukoha täielik tekst on saadaval tutvumiseks või allalaadimiseks nõukogu veebisaidil http://www.consilium.europa.eu/.
         
         
            Brüssel, 14. detsember 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  COM(2020) 839 final.
         
            (2)  ELT L 168, 7.6.2014, lk 39.